Matthew Opoku Prempeh

Matthew Opoku Prempeh (born 23 May 1968) be Ghanaian medical doctor den politician. He be de vice presidential candidate of de New Patriotic Party for de 2024 Presidential den Parliamentary elections. Na he be de Member of Parliament for de Manhyia South Constituency insyd de Ashanti Region of Ghana. He be former Minister of Education. Dem popularly know am as NAPO, an acronym for ein traditional name, Nana Poku. Na he serve as de Minister of Energy from 2021 to 2024.
 Ein early life den education 
Dem born Matthew Opoku Prempeh for 23 May 1968 insyd Ashanti New Town, suburb of Kumasi, wey he dey hail from Pakyi No. 2 insyd de Ashanti Region. Born to Oheneba Kwame Kyeretwie den Madam Elizabeth Akosua Nyarko, na NAPO ein poppie be one of de chaw sons of de 14th Asantehene, Otumfuo Agyemang Prempeh II.

He start ein basic education at KNUST Primary wey he continue go Prempeh College insyd Kumasi, Ashanti Region of Ghana, for ein middle school education.

He study Human Biology den Medicine at Kwame Nkrumah University of Science and Technology (KNUST) wey he plete ein MB CHB insyd 1994. He continue plus post-graduate studies insyd MSc. Clinical Epidemiology at de Netherlands Institute of Health Sciences insyd 1998 den at de Kennedy School of Government at Harvard University wer na he study Leadership den Government(certificate course). Insyd 2002, he pursue postgraduate training insyd surgery isydn de UK (MRCS).
 Ein career 
Prior to make he enter parliament, Prempeh serve as CEO of Keyedmap Security Services Limited from 2004 to 2009. He sanso be medical doctor wey he serve as a member of de Royal College of Physicians and Surgeons of the United Kingdom from 1999 to 2003.

 Ein life matter 
He be Christian wey he be former Ghanaian presido, John Kufuor ein grandson."Kufuor Grandson Joins Race". Modern Ghana. 26 March 2008. Retrieved 10 November 2024. He divorce.

For May 2022, group be wey dem dey bell dem Friends of NAPO present sum educational materials to schools for de Manhyia South Constituency insyd to mark ein 54th birthday."Group donates to schools to mark NAPO's 54th birthday". 24 May 2022. Retrieved 10 November 2024.

 References 
Category:Ghanaian politicians
Category:Human

Category:1968 births
Category:Ghanaians
Category:Kwame Nkrumah University of Science and Technology alumni
Category:Education ministers of Ghana
Category:Cabinet ministers of Ghana
Category:Ghanaian MPs 2009–2013
Category:Ghanaian MPs 2013–2017
Category:Ghanaian MPs 2017–2021
Category:Prempeh College alumni
Category:Ghanaian MPs 2021–2025
Category:Ghanaian medical doctors
Category:New Patriotic Party politicians
Category:21st-century Ghanaian politicians
Category:People wey komot Ashanti Region
Category:Harvard Kennedy School alumni
Category:Politicians wey komot Ashanti Region